Cuneiform Tablet Kt v/k 62 (AKT 3 91)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-um-a-šùr qí-bi-ma um-ma i-ku-pì-a-ma a-dí-i pá-ra-kà-ni ša šu-ki-tim ša ta-áš-pu-ru-ni e-na-ma-nam ni-iṣ-ba-at-ma um-ma šu-ut-ma 60 pá-ra-kà-nu ú 12 TÚG ša a-ki-dí-e i-na a-ni-ú-tim qá-tí a-ta-ta ú e-na-sú-en₆ ša-ak-na-at ú KÙ.BABBAR ša e-na-sú-en₆ uš-té-bi₄-il₅ 10 ma-na KÙ.BABBAR ku-ku-zi i-ša-qal ú 10 ma-na KÙ.BABBAR a-na-ku a-kà-ša-ad ku-ku-zi a-na URUDU sá-ra-dim a-na wa-aḫ-šu-ša-na i-li-ik-ma iš-tù 5 ITU.KAM i-ta-as-ke-er ḫa-ra-nu-um i-tap-té ku-ku-zi e-ra-ba-ma u₄-ma-kál lá a-bi₄-at a-ta-lá-kam KÙ.BABBAR qá-tí šu-ta-aṣ-bu-ut